ನಾರ್ವೆದ ಸಮಾಜವಾದಿ ಪಕ್ಷ

ನಾರ್ವೆದ ಒಂಜಿ ಸಮಾಜವಾದಿ ಪಕ್ಷ. ನಾರ್ವೆಡ್ ರಾಜಕೀಯ ಪಕ್ಷೊಲೆನ ಪಟ್ಟಿ/ರಾಜಕೀಯ ಪಕ್ಷೊಲುಡು ರೆಡ್ ಎಲೆಕ್ಟೋರಲ್ ಅಲೈಯನ್ಸ್ ಬುಕ್ಕೊ ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿನ್ ಸೇರಾದ್ ಮಾರ್ಚ್ ೨೦೦೭ಡ್ ಈ ಪಕ್ಷ ಸ್ಥಾಪನೆ ಆಂಡ್. ಈ ಮಾರ್ಕ್ಸ್ ವಾದಿ ಪಕ್ಷ ಪಂಡ ರಾಜಕೀಯ ಸಿದ್ಧಾಂತೊದ ಎಡಪಂಥೀಯ ರಾಜಕೀಯ ಪಕ್ಷ. ಬುಕ್ಕೊ ದೂರದ ಎಡ ಪಂಡ್ದ್ ವರ್ಣನೆ ಮಲ್ತೆರ್. ತನ್ನ ರಾಜಕೀಯ ಕಾರ್ಯಕ್ರಮೊಡು, ಕಾರ್ಲ್ ಮಾರ್ಕ್ಸ್ ಕಮ್ಯುನಿಸಂ ಪಂಡ್ದ್ ಲೆಪ್ಪುನ "ವರ್ಗರಹಿತ ಸಮಾಜ"ನ್ ರಚನೆ ಮಲ್ಪುನವು ತನ್ನ ಅಂತಿಮ ಗುರಿನ್ ಕೆಂಪು ಪಕ್ಷೊ ದೀತ್ಂಡ್. ಪಕ್ಷದ ಇತರ ಗುರಿಲು ಬಂಡವಾಳಶಾಹಿ ನ್ ಸಮಾಜವಾದ ಡ್ ಬದಲಾವಣೆ ಮಲ್ಪುನವು, ರಾಷ್ಟ್ರೀಕರಣ, ಇತ್ಯಾದಿಲು. ಯುರೋಪಿಯನ್ ಒಕ್ಕೂಟ ದ ನಾರ್ವೆದ ಸದಸ್ಯತ್ವೊನು ಪಕ್ಷ ಗಟ್ಟಿಯಾದ್ ವಿರೋಧ ಮಲ್ಪುಂಡು.

ರೆಡ್ ಪಾರ್ಟಿಗ್ ದೇಶಾದ್ಯಂತ 20 ಕೌಂಟಿ ಕೌನ್ಸಿಲ್ ಪ್ರತಿನಿಧಿಲು ಬುಕ್ಕೊ 193 ಪುರಸಭೆ ಪ್ರತಿನಿಧಿಲು ಉಲ್ಲೆರ್. 2013ನೇ ಇಸವಿದ ಸಂಸದೀಯ ಚುನಾವಣೆಡ್ ಕೆಂಪು ಪಕ್ಷ ಒಂಜಿ ಸ್ಥಾನೊಲಾ ಗೆಂದಿಯೆರೆ ಸೋತುದು ಮಲ್ಲ ಪಕ್ಷ ಆಂಡ್. ಈ ಪಕ್ಷ 2017 ರ ಚುನಾವಣೆಡ್ ಸಂಸತ್ ಗ್ ಪ್ರವೇಶ ಮಲ್ತ್ ದ್ 2.4% ಮತೊಲೆನ್ ಗೆಂದಿಯೆರ್. ೨೦೨೧ ರ ಸಂಸತ್ ಚುನಾವಣೆಡ್, ಪಕ್ಷ ೪.೬% ಮತೊಲೆನ್ ಪಡೆದ್, ಸಂಸತ್ ಡ್ ಎಂಟು ಸ್ಥಾನೊಲೆನ್ ಗೆಂದಿಯೆರ್.

## ಸಿದ್ಧಾಂತ ಬುಕ್ಕೊ ಸ್ಥಾನಮಾನ
ರಾಜಕೀಯ ಕಾರ್ಯಕ್ರಮದ ಆಧಾರೊಡು, ಕೆಂಪು ಪಕ್ಷೊನು ಪ್ರಜಾಪ್ರಭುತ್ವ ಸಮಾಜವಾದಿ, ಮಾರ್ಕ್ಸ್ವಾದಿ, ಬುಕ್ಕೊ ಕಮ್ಯುನಿಸ್ಟ್ ಪಂಡ್ದ್ ಲೆಪ್ಪುವೆರ್. ಬೆಳೆಯೊಂದುಪ್ಪುನ ಸಾಮಾಜಿಕ ಬುಕ್ಕೊ ಆರ್ಥಿಕ ಅಸಮಾನತೆನ್ ಪ್ರಜಾಪ್ರಭುತ್ವ, ಕಲ್ಯಾಣ ರಾಜ್ಯ ಬುಕ್ಕೊ ಸ್ಥಿರ ಭವಿಷ್ಯೊಗು ಮಲ್ಲ ಬೆದರಿಕೆ ಪಂಡ್ದ್ ಪಕ್ಷ ತೂಪುಂಡು.  ಕೆಂಪು ಪಕ್ಷದ ಪ್ರಕಾರ, ಈ ಅಸಮಾನತೆನ್ ನವಉದಾರವಾದಿ ಬಂಡವಾಳಶಾಹಿ ಶಾಶ್ವತವಾದ್ ಮಲ್ಪುಂಡು. ಫಲಿತಾಂಶವಾದ್, ಪಕ್ಷ ಸ್ಪಷ್ಟವಾದ್ ಬಂಡವಾಳಶಾಹಿ ವಿರೋಧಿ ನಿಲುವುನ್ ದೆತೊನುಂಡು. ಕಾರ್ಮಿಕೆರೆನ ಪರವಾದ್ ಪೊಸ ಶಾಸಕಾಂಗ ಅಧಿಕಾರ ಗಳಸೊಡು ಪನ್ಪಿನವು ಅಯಿತ ಗುರಿ. ೧೯೭೦ ಬುಕ್ಕೊ ೧೯೮೦ ದಶಕೊಡು ನಡತಿನ ಹಿಂಸಾತ್ಮಕ ಸಶಸ್ತ್ರ ಕ್ರಾಂತಿಲೆಗ್ ಪಕ್ಷ ಬೆಂಬಲ ಕೊರ್ಪುಜಿ.

### ಸಾಮಾಜಿಕ ಬುಕ್ಕೊ ಪರಿಸರ ನೀತಿಲು
ಕೆಂಪು ಪಕ್ಷ ರಾಜಕೀಯ ಕಾರ್ಯಕ್ರಮೊಲೆಡ್ ಅಕ್ಲೆನ ಸಾಮಾಜಿಕ ನೀತಿಲೆನ್ ರೂಪುರೇಷೆ ಮಲ್ಪುಂಡು. ಮಾನವ ಹಕ್ಕುಲು, ಒಗ್ಗಟ್ಟ್ ಬುಕ್ಕೊ ವೈವಿಧ್ಯತೆಗ್ ಗೌರವ ಕೊರ್ದು "ಸಮಾನತೆ"ನ್ ಆಧಾರ ಮಲ್ತ್ದ್ ಒಂಜಿ ಸಮಾಜೊನು ಕಟ್ಟೆರೆ ಪಕ್ಷ ಪ್ರಯತ್ನ ಮಲ್ಪುಂಡು. ಒಂಜಿ ಪ್ರಮುಖ ಸೈದ್ಧಾಂತಿಕ ಗುರಿ ಪಂಡ ರಾಜಕೀಯ ಜಾಗೊನು ಸೃಷ್ಟಿ ಮಲ್ಪುನವು, ಉಂದೆಟ್ ಮಾತೆರ್ಲ ಸಮಾನವಾದ್ ಪಾಲ್ ಪಡೆಯೆರೆ ಸಾಧ್ಯ ಆಪುಂಡು. ಪಕ್ಷದ ಪ್ರಕಾರ, ಅಂಚನೆ ಒಂಜಿ ಜಾಗೊನು *"ಬಂಡವಾಳಶಾಹಿ ಬುಕ್ಕೊ ಅಯಿತ ಅಂತರ್ಗತ ಅಪ್ರಜಾಪ್ರಭುತ್ವದ ಸ್ವಭಾವೊನು"* ರದ್ದು ಮಲ್ಪುನ ಮೂಲಕ ಮಾತ್ರ ಸಾಧಿಸವೊಲಿ. ಕೈಗಾರಿಕಾ ಕ್ರಾಂತಿಡ್ದ್ ಬುಕ್ಕೊ ನಡತಿನ ವ್ಯಾಪಕ ಪ್ರಕೃತಿ ನಾಶೊಗು ಬಂಡವಾಳಶಾಹಿದ ಅಂತರ್ಗತ ಬೆಳವಣಿಗೆ-ಚಾಲಿತ ಅಂಶೊಲೆನ್ ಪಕ್ಷ ದೂಷಣೆ ಮಲ್ಪುಂಡು. ಪ್ರಕೃತಿದ ಮಿತಿನ್ ಗೌರವಿಸವುನ "ಆರ್ಥಿಕತೆ"ಗ್ ಪಕ್ಷ ಕರೆ ಕೊರ್ಪುಂಡು.

ನಾರ್ವೆಡ್, ಈ ಪಕ್ಷೊನು ಸಾಮಾನ್ಯವಾದ್ "ಪರಿಸರ ಬ್ಲಾಕ್" ದ ಭಾಗ ಪಂಡ್ದ್ ಪರಿಗಣಿಸವೆರ್. ಆಂಡ ೨೦೦೭ಡ್, ಕೆಂಪು ಪಕ್ಷೊನು ಸಾಗರ ಬುಕ್ಕೊ ಕರಾವಳಿ ಸ್ಥಳೊಲೆಡ್ ಗಾಳಿ ವಿದ್ಯುತ್ ಉತ್ಪಾದನೆನ್ ವಿರೋಧ ಮಲ್ಪುನೆಕ್ ಬುಕ್ಕೊ ಎಣ್ಣೆ ವೇದಿಕೆಲೆನ ವಿದ್ಯುದ್ವಾರೀಕರಣೊಗು ವಿರೋಧ ಮಲ್ತಿನೆಕ್ ಟೀಕೆ ಮಲ್ತೆರ್.

ಪಕ್ಷ ಎಲ್ಜಿಬಿಟಿ+ ಸಮುದಾಯೊಗು ಗಟ್ಟಿಯಾದ್ ಬೆಂಬಲ ಕೊರ್ಪುಂಡು ಬುಕ್ಕೊ ಸ್ತ್ರೀವಾದ ಬುಕ್ಕೊ ವರ್ಣಭೇದ ವಿರೋಧಿ ಚಳುವಳಿಗ್ ಬದ್ಧವಾದುಂಡು.  ಬೇತೆ ನೀತಿಲೆಡ್, ಪಕ್ಷ ಗರ್ಭಧಾರಣೆದ 22ನೇ ವಾರೊಗು ಬೇಡಿಕೆದ ಮಿತ್ತ್ ಗರ್ಭಪಾತೊನು ಬೆಂಬಲಿಸವುಂಡು, ಮೂಜಿನೆ ನ್ಯಾಯಾಂಗ ಲಿಂಗೊನು ಪರಿಚಯಿಸೊಡು ಪನ್ಪಿನ ಕರೆ  ಬುಕ್ಕೊ ಬೇತೆ ಸಾಮಾಜಿಕವಾದ್ ಪ್ರಗತಿಪರ ನೀತಿಲೆನ್ ಬೆಂಬಲಿಸವುಂಡು.

### ಕಲ್ಯಾಣ ರಾಜ್ಯದ ಬಗ್ಗೆ ಆರ್ಥಿಕ ನೀತಿಲು ಬುಕ್ಕೊ ದೃಷ್ಟಿಕೋನೊಲು
ನಾರ್ಡಿಕ್ ಮಾದರಿದ ಪ್ರಮುಖ ಅಂಶೊಲೆನ್ ತಂಡ ಗಟ್ಟಿಯಾದ್ ಬೆಂಬಲಿಸವುಂಡು. ರೆಡ್ ಪಾರ್ಟಿ ನಂಬುನಂಚಿನ ಮಾದರಿ *"ಸಾಮಾಜಿಕ ಪರಿಹಾರೊಲೆಗ್ ಸಾಂಪ್ರದಾಯಿಕ ಒತ್ತು ಕೊರ್ಪುನವು ಎಚ್ಚಿನ ಜೀವನ ಮಾನದಂಡೊಲೆನ್ ಬುಕ್ಕೊ ಸಾಮೂಹಿಕ ಕ್ರಿಯೆಡ್ದ್ ರಾಜಕೀಯ ಬದಲಾವಣೆನ್ ಸೃಷ್ಟಿ ಮಲ್ತ್ ಂಡ್"*. ಅಂಚಾದ್ ನಾರ್ವೆಡ್ ನಡತೊಂದುಪ್ಪುನ ಆರ್ಥಿಕ ಅಸಮಾನತೆನ್ ತಡೆಯೆರೆ ಒಂಜಿ ಮಾರ್ಗವಾದ್ ಶ್ರೀಮಂತೆರೆನ ಮಿತ್ತ್ ಹೆಚ್ಚಿನ ತೆರಿಗೆಲೆನ್ ಪಕ್ಷ ಬೆಂಬಲಿಸವುಂಡು. ಈ ಗುರಿನ್ ಸಾಧಿಸೆರೆ ಕಾರ್ಮಿಕ ಚಳುವಳಿನ್ ಒಂಜಿ ವಾಹನ ಪಂಡ್ದ್ ಪಕ್ಷ ತೂಪುಂಡು ಬುಕ್ಕೊ ಸದಸ್ಯೆರೆನ್ ಬುಕ್ಕೊ ಬೆಂಬಲಿಗೆರೆನ್ ಕಾರ್ಮಿಕ ಚಳುವಳಿಗ್ ಸೇರೊಡು ಪಂದ್ ಔಪಚಾರಿಕವಾದ್ ಪ್ರೋತ್ಸಾಹಿಸವುಂಡು.

ನಾರ್ವೆಜಿಯನ್ ಪಾರ್ಲಿಮೆಂಟ್ ಮಿಮಿರ್ ಕ್ರಿಸ್ಟ್ಜಾನ್ಸನ್ ಪನ್ಪೆರ್ *"ಬಲಪಂಥೀಯ ಪಕ್ಷೊಲು ಕಲ್ಯಾಣ ರಾಜ್ಯೊದ ಅಡಿಪಾಯೊಲೆನ್ ಕೆತ್ತೆರೆ ತನ್ನ ಇಚ್ಛೆನ್ ತೋಜಾದ್ಂಡ್."* ಕ್ರಿಸ್ಟ್ಜಾನ್ಸನ್ ನ ಪ್ರಕಾರ, ಲೇಬರ್ ಪಾರ್ಟಿ (ನಾರ್ವೆ)ಸಮಾಜವಾದಿ ಪಕ್ಷೊಲೆನೊಟ್ಟುಗು ಬಡವೆರೆಗ್ ಕಲ್ಯಾಣ ಮಾದರಿನ್ ಬಲವಾದ್ ರಕ್ಷಣೆ ಮಲ್ಪುನ ನೀತಿಲೆನ್ ಒತ್ತಾಯ ಮಲ್ಪೊಡು.

೨೦೨೧ ನಾರ್ವೆದ ಸಂಸದೀಯ ಚುನಾವಣೆದ ನಂತರ, ಕ್ರಿಸ್ಟ್ಜಾನ್ಸನ್ ಪನ್ಪೆರ್ ಬಲಪಂಥೀಯ ರಾಜಕೀಯ ಪ್ರಚಾರ ಮಲ್ತೆರ್, ಬಲಪಂಥೀಯ ನಿಧಿಸಂಗ್ರಹ ಕೋಟಿಪತಿ ಸ್ಟೀನ್ ಎರಿಕ್ ಹೇಗನ್ ನ ಹಣಕಾಸು, "

ಪಕ್ಷ "ಕಲ್ಯಾಣ ಲಾಭದಾಯಕೆರ್" ಪನ್ಪಿನವುಲೆನ ವಿರುದ್ಧ ನಿರಂತರವಾದ್ ಪ್ರಚಾರ ಮಲ್ತೊಂದುಂಡು. ಬಂಡವಾಳಶಾಹಿ ಕಂಪೆನಿಲು ಸಾರ್ವಜನಿಕ ನಿಧಿಡ್ದ್ ಬತ್ತಿನ ಲಾಭೊಲೆನ್ ಮುಂದುವರಿಸೆರೆ ಅನುವು ಮಲ್ಪುನ ಶಿಶುವಿಹಾರೊಲು ಬುಕ್ಕೊ ಆರೈಕೆದ ಇಲ್ಲ್ ಲೆಗ್ ಸಾರ್ವಜನಿಕ ಹಣಕಾಸುದ ಪ್ರಸ್ತುತ ಮಾದರಿ, ಖಾಸಗಿ ಸಂಸ್ಥೆಲೆನ ಮಾಲೀಕೆರೆಗ್ ಕಡಿಮೆ ವೇತನ ಬುಕ್ಕೊ ಪಿಂಚಣಿನ್ ಕೊರೆರೆ ಪ್ರೋತ್ಸಾಹಿಸವುಂಡು ಪಂದ್ ಕೆಂಪು ಪಕ್ಷ ನಂಬುಂಡು.

### ಪ್ರಜಾಪ್ರಭುತ್ವದ ದೃಷ್ಟಿಕೋನೊಲು
ಬಂಡವಾಳಶಾಹಿ ಸ್ವಾಭಾವಿಕವಾದ್ ಅಪ್ರಜಾಪ್ರಭುತ್ವವಾಯಿನವು ಪಂದ್ ಈ ಗುಂಪು ವಾದ ಮಲ್ಪುಂಡು ದಾಯೆ ಪಂಡ *"ಮಲ್ಲ ಬ್ಯಾಂಕುಲು ಬುಕ್ಕೊ ಕಂಪೆನಿಲೆನ ಮಿತ್ತ್ ನಿರ್ಧಾರ ಮಲ್ಪುನ ಅಧಿಕಾರ ಒಂಜಿ ಎಲ್ಯ ಆರ್ಥಿಕ ಗಣ್ಯೆರೆನ ಕೈಟ್ ಉಪ್ಪುನವು ಮಾತ್ರ ಅತ್ತ್, ಆಂಡ ಈ ಸಂಸ್ಥೆಲೆಡ್ ಮಲ್ಪುನ ನಿರ್ಧಾರೊಲುಲಾ ಮಿತ್ತ್ ಡ್ದ್ ನಿರ್ದೇಶನ ಆಪುಂಡು"*. ಕೆಂಪು ಪಕ್ಷ ನಾಗರಿಕ ಸಂಘಟನೆಲು ಬುಕ್ಕೊ ಸಂಘೊಲೆನ ಅಂತರ್ಗತ ಭಾಗವಹಿಸುವಿಕೆದ ಅಂಶೊಲೆನ್ ಗುರುತಿಸವುಂಡು ಬುಕ್ಕೊ ಕೆಲಸದ ಜಾಗೆಡ್ ಅದೇ ತತ್ವೊಲೆನ್ ಜಾರಿ ಮಲ್ಪೆರೆ ಪ್ರಯತ್ನ ಮಲ್ಪುಂಡು.

ಅಕ್ಲೆನ ಕಾರ್ಯಕ್ರಮೊಡು ಕಮ್ಯುನಿಸಂ ದ ಸ್ಪಷ್ಟವಾದ್ ಉಲ್ಲೇಖ ಮಲ್ಪುನವು ಮಸ್ತ್ ದಿನೊಡ್ದಿಂಚಿ ಆಂತರಿಕ ಬುಕ್ಕೊ ಪಕ್ಷೊದ ಉಲಯಿದ ಚರ್ಚೆದ ವಿಷಯ ಆದ್ ಉಂಡು. 2012ಡ್, ಉದಾರ ಪ್ರಜಾಪ್ರಭುತ್ವದ ಬಗ್ಗೆ ಪಕ್ಷದ ನಿಲುವುಗು ಸವಾಲುಲೆನ್ ಎದುರಿಸಾಯಿನ ಬುಕ್ಕೊ, ಅಪಗದ ಪಕ್ಷದ ನಾಯಕೆರ್ ಮೊಕ್ಸ್ನೆಸ್ ಡ್ ಬರೆಯೆರ್ "ವಾಕ್ ಸ್ವಾತಂತ್ರ್ಯ, ಸಂಘಟನೆದ ಸ್ವಾತಂತ್ರ್ಯ, ಮುಕ್ತ ಚುನಾವಣೆಲು, ಮುಕ್ತ ಮಾಧ್ಯಮ ಬುಕ್ಕೊ ಸ್ವತಂತ್ರ ನ್ಯಾಯಾಲಯೊಲು ಸಮಾಜವಾದಿ ಸಮಾಜ".

### ವಿದೇಶಿ ನೀತಿ
ಈ ಪಕ್ಷೊಗು ಅಂತರರಾಷ್ಟ್ರೀಯ ದೃಷ್ಟಿಕೋನ ಉಂಡು, ಬುಕ್ಕೊ ನಿಯಮಿತವಾದ್ "ಬಂಡವಾಳಶಾಹಿ ಸ್ಪರ್ಧೆ, ಹವಾಮಾನ ಬದಲಾವಣೆ, ದಬ್ಬಾಳಿಕೆ ಬುಕ್ಕೊ ಯುದ್ಧೊದ ಬಲಿಪೊಯಿನಕುಲೆನೊಟ್ಟುಗು ಒಗ್ಗಟ್ಟುಗು ಕರೆ ಕೊರ್ಪುಂಡು". ಅಂತರರಾಷ್ಟ್ರೀಯ ಒಗ್ಗಟ್ಟ್ ನ್ ಕಾರ್ಮಿಕ ಚಳುವಳಿಡ್ ಆಳವಾದ್ ಬೇರೂರಿದೆ ಪಂಡ್ದ್ ಪಕ್ಷ ಪರಿಗಣಿಸವುಂಡು.

ಈ ಪಕ್ಷ ಯುರೋಪಿಯನ್ ಒಕ್ಕೂಟೊದ ವಿರೋಧಿ ಆದುಂಡು, ಬುಕ್ಕೊ ಇಇಎ ಒಪ್ಪಂದೊನು ವ್ಯಾಪಾರ ಒಪ್ಪಂದೊಡು ಬದಲಾವಣೆ ಮಲ್ಪುನ ವಾದೊನು ಮಲ್ಪುಂಡು. ಈ ಸ್ಥಾನೊದ ಮೂಲೊಡು ಸಾಮಾಜಿಕ ಅಧೋಗತಿ ಬುಕ್ಕೊ ಸಾರ್ವಭೌಮತ್ವದ ಸವೆತದ ಬಗ್ಗೆ ಚಿಂತೆ ಉಂಡು. ನ್ಯಾಟೋಡ್ದ್ ನಾರ್ವೆ ಪಿದಯಿ ಬರ್ಪಿನೆಕ್ಲಾ ಪಕ್ಷ ಬೆಂಬಲ ಕೊರ್ಪುಂಡು.

ರಷ್ಯಾದ ಉಕ್ರೇನ್ ಆಕ್ರಮಣ (೨೦೨೨-ಇತ್ತೆ) ದ ಸಮಯೊಡು ಉಕ್ರೇನ್ ಗ್ ಪಕ್ಷ ಸ್ಪಷ್ಟ ಬೆಂಬಲೊನು ವ್ಯಕ್ತಪಡಿಸಾಯಿನವು, ಬುಕ್ಕೊ ಪ್ಯಾಲೆಸ್ಟೈನ್ ನ್ ಮಾನ್ಯತೆ ಮಲ್ಪುನ ಬೆಂಬಲೊನು ಕೊರ್ತುಂಡು.

## ಇತಿಹಾಸೊ

### ರಚನೆ (೨೦೦೭)
ರೆಡ್ ಎಲೆಕ್ಟೋರಲ್ ಅಲಯನ್ಸ್ ಬುಕ್ಕೊ ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿನ್ ಸೇರಾದ್ ಮಾರ್ಚ್ ೭, ೨೦೦೭ಡ್ ಕೆಂಪು ಪಕ್ಷ ಸ್ಥಾಪನೆ ಆಂಡ್. ಕಮ್ಯುನಿಸ್ಟ್ ಬುಕ್ಕೊ ಸಮಾಜವಾದಿ ಮೌಲ್ಯೊಲೆನ್ ಬುಲೆಪಾಯೆರೆ ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿ ರೆಡ್ ಎಲೆಕ್ಟೋರಲ್ ಅಲಯನ್ಸ್ ನ್ ಒಂಜಿ ಚುನಾವಣಾ ಪಕ್ಷೊ ಆದ್ ಸ್ಥಾಪನೆ ಮಲ್ತಿನೆಡ್ದಾವರ ಈ ರಡ್ಡ್ ಪಕ್ಷೊಲೆಗ್ ದಶಕೊಲೆಡ್ದ್ ಒಂಜೇ ರೀತಿದ ಇತಿಹಾಸ ಉಂಡು. ಫೆಬ್ರವರಿ ೨೦೦೭ಡ್ ಕೆಂಪು ಚುನಾವಣಾ ಮೈತ್ರಿ ಆಯೋಜಿಸಾಯಿನ ರಾಷ್ಟ್ರೀಯ ಸಮ್ಮೇಳನೊಡು, ಪೊಸ ಪಕ್ಷದ ಕಾರ್ಯಕ್ರಮೊಡ್ದ್ ಕಮ್ಯುನಿಸಂ ದ ಉಲ್ಲೇಖೊನು ದೆತ್ತುದ್ ದೀಂಡ ರಡ್ಡ್ ಪಕ್ಷೊಲೆನ ವಿಲೀನೊಗು ಬೆಂಬಲ ಕೊರ್ಪೆ ಪಂದ್ ಪಕ್ಷೊದ ಒಂಜಿ ವಿಭಾಗೊ ಘೋಷಣೆ ಮಲ್ತ್ಂಡ್.
 
ಮಾರ್ಚ್ ೫ ತಾರೀಕ್ ಗ್ ರಡ್ಡ್ ಪಕ್ಷೊಲೆನ ಪ್ರಮುಖ ಕಾರ್ಯಕರ್ತೆರೆನ ನಡುಟು ನಡತಿನ ರಹಸ್ಯ ಸಭೆಟ್, ಒಂಜಿ ಮತದಾನ ನಡತ್ಂಡ್, ಬಹುತೇಕ ಸದಸ್ಯೆರ್ ವಿಲೀನೊಗು ಬೆಂಬಲ ಕೊರ್ತೆರ್. ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿನ್ ಅಧಿಕೃತವಾದ್ ಎಪ್ರಿಲ್ ೨೦೦೭ಡ್ ರದ್ದು ಮಲ್ತೆರ್. ಪಕ್ಷದ ಸುರುತ ರಾಷ್ಟ್ರೀಯ ಸಮ್ಮೇಳನೊಡು, ಮೂಜಿ ಪುದರ್ ಲೆನ್ ಪರಿಗಣನೆ ಮಲ್ತೆರ್: ರೆಡ್ ಚಾಯಿಸ್, ಸೊಲಿಡಾರಿಟಿ, ಬುಕ್ಕೊ ರೆಡ್ ಕ್ಲಾತ್. ಅಯಿತ ಸ್ಥಾಪನೆದ ಸಮಯೊಡು, ಪಕ್ಷ ತನ್ನ ಬುಕ್ಕೊ ಕೆಂಪು-ಪಚ್ಚೆ ಒಕ್ಕೂಟೊದ ನಡುಟು ಉಪ್ಪುನ "ಅಂತರ"ನ್ ತುಂಬುನವು ಅಯಿತ ಮುಖ್ಯ ಗುರಿ ಪಂಡ್ದ್ ತೂಯೆರ್. ಪಕ್ಷದ ಕಾರ್ಯಕ್ರಮದ ಬಗ್ಗೆ ಬಾಸೆಂದು, ಟಾರ್ಸ್ಟೀನ್ ಡಾಹ್ಲೆ ಪನ್ಪೆರ್: "ನಾರ್ವೆದ ಜನಕುಲು ವ್ಯಾಪಕವಾದ್ ಒಪ್ಪಿಗೆ ಮಲ್ಪುನ ವಿಷಯೊಲೆನ್ ನಮ ಏರ್ಪಾಡ್ ಮಲ್ಪುವೆ, ಆಂಡ ಅವು ದುರದೃಷ್ಟವಶಾತ್ ಬೇತೆ ಪಕ್ಷೊಲೆನ ನೀತಿಲೆಡ್ ಪ್ರತಿಬಿಂಬಿಸಂದಿನವು." 

### ದಾಹ್ಲೆ ಯುಗ (೨೦೦೭–೨೦೧೦)

ಫೆಬ್ರವರಿ ೨೦೦೭ಡ್, ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿ ಬುಕ್ಕೊ ರೆಡ್ ಎಲೆಕ್ಟೋರಲ್ ಅಲಯನ್ಸ್ ದ ಸದಸ್ಯೆರ್ ಸರ್ವಾನುಮತೊಡು ಟಾರ್ಸ್ಟೀನ್ ದಾಹ್ಲೆ ನ್ ಪಕ್ಷದ ನಾಯಕೆರಾದ್ ಆಯ್ಕೆ ಮಲ್ತೆರ್. ಡಾಲ್ ಪಕ್ಷೊನು "ಪೊಸ ದಿಕ್ಕುಗು" ಮುನ್ನಡೆ ಮಲ್ಪೆರೆ ಸಾಧ್ಯ ಇಜ್ಜಿ ಪನ್ಪಿನ ಈ ವಾದೊದ ವಿಮರ್ಶಕೆರ್. ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿದ ಅಪಗದ ನಾಯಕೆರ್ ಇಂಗ್ರಿಡ್ ಬಾಲ್ಟ್ಜೆರ್ಸೆನ್ ನ್ ಪಕ್ಷದ ಉಪ ನಾಯಕೆರಾದ್ ಆಯ್ಕೆ ಮಲ್ತೆರ್.

ಜುಲೈ ೨೩, ೨೦೦೭ಡ್, ಡಾಲ್ ತಾಲಿಬಾನ್ ಬುಕ್ಕೊ ಬೇತೆ ಅಫ್ಘಾನಿ ಬಂಡುಕೋರೆರೆಗ್ ಅಫ್ಘಾನಿಸ್ತಾನ ಡ್ ನಿಲೆಯಾತಿನ ನಾರ್ವೆಜಿಯನ್ ಸೈನಿಕೆರೆನ ಮಿತ್ತ್ ಯುದ್ಧ ಮಲ್ಪೆರೆ ಮಾತಾ ಹಕ್ಕ್ ಉಂಡು ಪಂಡ್ದ್ ಕಾಮೆಂಟ್ ಮಲ್ತೆರ್. ಈ ಹೇಳಿಕೆ ಮಾಧ್ಯಮೊಡು ಗೊಂದಲ ಸುರು ಮಲ್ತ್ಂಡ್. ಕೆಲವು ದಿನೊಡ್ದು ಬುಕ್ಕೊ, ಲೋಗರ್ ಪ್ರಾಂತ್ಯ ಡ್ ಗುಂಡಿನ ದಾಳಿಡ್ ಒರಿ ಸೈನ್ಯದ ಅಧಿಕಾರಿ ಸೈತ್ ಪೋಯೆರ್. ಡಾಲ್ ನನೊಂಜಿ ಸರ್ತಿ ಟೀಕೆಗ್ ಪ್ರತಿಕ್ರಿಯೆ ಕೊರ್ದು ನಾರ್ವೆದ ಮಿಲಿಟರಿ ಸಿಬ್ಬಂದಿಲೆನ ಸಾವುಲೆನ್ ಬೆಂಬಲಿಸಂದಿನವು ಪಂಡ್ದ್ ಪನ್ಪೆರ್.

೨೦೦೭ ನಾರ್ವೆದ ಸ್ಥಳೀಯ ಚುನಾವಣೆಲೆನ್ ಯೋಜಿಸವುನಗ, ಮೂಜಿ ಪುರಸಭೆಲೆಡ್ ಮೇಯರ್ ಸ್ಥಾನೊನು ಗೆಂದಿನ ವಾಸ್ತವಿಕ ಅವಕಾಶ ಉಂಡು ಪಂದ್ ಪಕ್ಷೊಗು ತೋಜಿಂಡ್. ಸ್ಥಳೀಯ ಚುನಾವಣೆದ ಪೊರ್ತುಡು, ಚುನಾವಣಾ ಸಮಿತಿ ಅಕ್ಲೆನ ಪೊಸ ಪುದರ್ ನ್ ಅನುಮೋದಿಸಂದಿನೆಡ್ದಾವರ ಪಕ್ಷ ಕೆಂಪು ಚುನಾವಣಾ ಮೈತ್ರಿದ ಬ್ಯಾನರ್ ಡ್ ಪ್ರಚಾರ ಮಲ್ಪೆರೆ ಬಲವಂತ ಆಂಡ್.

ಚುನಾವಣೆದ ಸಂಶೋಧಕೆರ್ ಬರ್ಂಡ್ ಅರ್ಡಾಲ್ ನಂಬುನಂಚಿನ ಕೆಂಪು ಪಕ್ಷ ಸಮಾಜವಾದಿ ಎಡಪಕ್ಷ (ನಾರ್ವೆ) ಗ್ ಮತ ಕಡಿಮೆ ಮಲ್ಪುಂಡು. ಸಮಾಜವಾದಿ ಎಡಪಂಥೀಯೆರ್ ಆಡಳಿತ ಮಲ್ಪುನ ಕೆಂಪು-ಪಚ್ಚೆ ಒಕ್ಕೂಟೊದ ಭಾಗವಾದಿತ್ತೆರ್ ಬುಕ್ಕೊ ಒಕ್ಕೂಟೊಡು ಇತ್ತಿನ ಬೇತೆ ರಡ್ಡ್ ಪಕ್ಷೊಲೆನೊಟ್ಟುಗು ನಿರಂತರವಾದ್ ರಾಜಿ ಮಲ್ಪೆರೆ ಬಲವಂತೊ ಆಯೆರ್ ಪನ್ಪಿನವು ಉಂದೆತ ಪಿರವುದ ಕಾರಣ. ಅರೆನ ಪ್ರಕಾರ: "ಉಂದು ಮಲ್ಲ ಮತ ಬ್ಯಾಂಕ್ ಅತ್ತ್. ದುಂಬು ಕೆಲವು ಸಮೀಕ್ಷೆಲೆನ್ ತೂತ, ಆರ್ ವಿ ಒಂಜಿ ಅತ್ತ್ಂಡ ರಡ್ಡ್ ಸ್ಥಾನೊಲೆನ್ ಸಂಸತ್ ಡ್ ದೆತೊನುಂಡು. ಪೊಸ ಪಕ್ಷ ಏತ್ ಬದಲಾವಣೆನ್ ತೂಪುಂಡು ಪನ್ಪಿನವು ಕಷ್ಟ."

ಚುನಾವಣೆಡ್ ಕಳಪೆ ಫಲಿತಾಂಶ ಬತ್ತಿನ ಬುಕ್ಕೊ ಪಕ್ಷೊದ ಪ್ರಮುಖ ರಾಜಕೀಯ ವ್ಯಕ್ತಿಯಾದಿತ್ತಿನ ಟ್ರೊಂಡ್ ಆಂಡ್ರೆಸೆನ್ ರಾಜೀನಾಮೆ ಕೊರ್ತೆರ್. ಪಕ್ಷ ಕುಸಿತೊಡು ಉಂಡು ಪಂಡ್ದ್ ಆರ್ ಪಂಡೆರ್ ಬುಕ್ಕೊ ಅಯಿತ ಚಿತ್ರಣೊನು ನವೀಕರಣ ಮಲ್ತ್ ಜಿಂಡ, ಅಯಿಕ್ ನಾರ್ವೆದ ಕಮ್ಯುನಿಸ್ಟ್ ಪಕ್ಷ ದಲೆಕನೆ ಅನುಭವ ಆಪುಂಡು ಪಂಡ್ದ್ ಆರ್ ಪಂಡೆರ್.

ಪಕ್ಷದ ನಾಯಕತ್ವೊಗು ಸಂಭಾವ್ಯ ಅಭ್ಯರ್ಥಿನಕುಲು ಬ್ಜೋರ್ನ್ ಮೊಕ್ಸ್ನೆಸ್, ಮೋನಾ ಬೇರ್ನೆ, ಆಸ್ಗೇರ್ ಡ್ರಾಗ್ಲಿ, ಮಿಮಿ ಕ್ರಿಶ್ಚಿಯನ್ಸೆನ್, ಬುಕ್ಕೊ ಇಂಗೆಬೊರ್ಗ್ ಸ್ಟೀನ್ಹೋಲ್ಟ್.
### ಥಾಮಸ್ಸೆನ್ ಯುಗ (೨೦೧೦–೨೦೧೨)
ತುರಿಡ್ ಥಾಮಸ್ಸೆನ್ ಮೇ ೨೦೧೦ಡ್ ಪಕ್ಷದ ಮುಖ್ಯಸ್ಥೆರಾದ್ ಆಯ್ಕೆ ಆಯೆರ್. ಅರೆಗ್ ವರ್ಕರ್ಸ್ ಕಮ್ಯುನಿಸ್ಟ್ ಪಾರ್ಟಿ ಬುಕ್ಕೊ ರೆಡ್ ಎಲೆಕ್ಟೋರಲ್ ಅಲೈಯನ್ಸ್ ರಡ್ಡ್ ಡ್ಲಾ ಮಸ್ತ್ ಅನುಭವ ಉಂಡು. ರೆಡ್ ಯೂತ್ ನ ಮಾಜಿ ನಾಯಕೆರ್ (೨೦೦೪-೨೦೦೬), ಬ್ಜೋರ್ನ್ ಮೊಕ್ಸ್ನೆಸ್, ಗುಂಪುದ ನಾಯಕೆರ್ ಆಯೆರ್.
### ಮೊಕ್ಸ್ನೆಸ್ ಯುಗ (೨೦೧೨–೨೦೨೩)
ಬ್ಜೋರ್ನ್ ಮೊಕ್ಸ್ನೆಸ್ ಮೇ ೨೦೧೨ಡ್ ತಂಡದ ಮುಖ್ಯಸ್ಥೆರಾದ್ ಆಯ್ಕೆ ಆಯೆರ್. ಮೊಕ್ಸ್ನೆಸ್ ನ ನೇತೃತ್ವೊಡು, ಪಕ್ಷದ ಮತ ಪಾಲು ಕೆಲವು ಸರ್ತಿ ಏರ್ಂಡ್. 2021 ರ ಸಂಸತ್ ಚುನಾವಣೆಡ್ 4.7% ಮತೊಲೆನ್ ಬುಕ್ಕೊ 8 ಸಂಸದೆರೆನ್ ಪಡೆದ್ ಪಕ್ಷ ಸಂಸತ್ ಗ್ ಪ್ರವೇಶ ಮಲ್ತ್ಂಡ್. ಫೆಬ್ರವರಿ ೨೦೨೨ಡ್ ನಡತಿನ ಒಂಜಿ ರಾಷ್ಟ್ರವ್ಯಾಪಿ ಸಮೀಕ್ಷೆಡ್, ರೆಡ್ ಪಾರ್ಟಿ ನಾರ್ವೆಡ್ ಮೂಜಿನೆ ಮಲ್ಲ ಪಕ್ಷ ಆಂಡ್, ೧೦.೩% ನ್ ಪಡೆಯೊಂಡು.

ಜುಲೈ ೨೪, ೨೦೨೩ಡ್, ಮೊಕ್ಸ್ನೆಸ್ ಮಾನಸಿಕ ಅಸ್ವಸ್ಥತೆಡ್ದ್ ಪಕ್ಷದ ನಾಯಕತ್ವೊಡ್ದ್ ರಾಜೀನಾಮೆ ಕೊರ್ತೆರ್. ಜನವರಿ ೨೦೨೪ಡ್ ರಾಜಕೀಯೊಗು ಪಿರ ಬತ್ತೆರ್. ಮೊಕ್ಸ್ನೆಸ್ ತನ್ನ ಅಧಿಕಾರಾವಧಿಡ್ ತಂಡದ ಸುಧಾರಣೆಗ್ ಮಸ್ತ್ ಪ್ರಶಂಸೆ ಪಡೆಯೆರ್.

### ಸ್ನೇವ್ ಮಾರ್ಟಿನುಸೆನ್ ಯುಗ (೨೦೨೩-ಇತ್ತೆದ)
ಮೇರಿ ಸ್ನೇವ್ ಮಾರ್ಟಿನುಸೆನ್ ಜುಲೈ ೨೦೨೩ಡ್ದ್ ಪಕ್ಷದ ನಾಯಕೆರಾದ್ ಸೇವೆ ಮಲ್ತೊಂದುಲ್ಲೆರ್. ಏಪ್ರಿಲ್ ೯, ೨೦೨೪ಡ್, ಸಮಿತಿ ಅರೆನ್ ಶಾಶ್ವತ ನಾಯಕತ್ವದ ಸ್ಥಾನೊಗು ಶಿಫಾರಸ್ ಮಲ್ತ್ಂಡ್, ಉಂದು ಮೇ ೨೦೨೪ಡ್ ಮತದಾನೊಡು ನಿರ್ಧರಿಸಲ್ಪಡುಂಡು. ಆರ್ ದುಂಬು 2012ಡ್ದ್ ಡೆಪ್ಯುಟಿ ಲೀಡರ್ ಆದ್ ಇತ್ತೆರ್., ಬುಕ್ಕೊ ವ್ಯಾಖ್ಯಾನಕಾರೆರ್ ಆರ್ ತಂತ್ರೊಡು ಮಹತ್ವದ ಬದಲಾವಣೆಲೆನ್ ಮಲ್ಪುಜೆರ್ ಪಂದ್ ನಿರೀಕ್ಷೆ ಮಲ್ತೆರ್.।

ಪಕ್ಷದ ಮನವಿನ್ ಮಸ್ತ್ ವಿಸ್ತಾರ ಮಲ್ಪುನ ಬುಕ್ಕೊ "ಪ್ರಜಾಪ್ರಭುತ್ವೊಡು ನಂಬಿಕೆನ್ ಪುನಃಸ್ಥಾಪಿಸವುನ" ಯೋಜನೆಲೆಡ್ದ್ ಅರೆನ ಅಧಿಕಾರಾವಧಿ ಗುರುತು ಆತ್ಂಡ್. ೨೦೨೪ ದ ಕಡೆಟ್ ನಡತಿನ ಒಂಜಿ ಪತ್ರಿಕಾಗೋಷ್ಠಿಡ್, ೨೦೨೫ ದ ಸಂಸತ್ ಚುನಾವಣೆದ ಬುಕ್ಕೊ ತನ್ನ ಪಕ್ಷ ಸುರುತ ಸರ್ತಿ ಸರ್ಕಾರೊಗು ಪ್ರವೇಶ ಮಲ್ಪೆರೆ ಉದ್ದೇಶಿಸಯೆರ್ ಪಂದ್ ಆರ್ ಘೋಷಣೆ ಮಲ್ತೆರ್. ನಾಯಕೆರಾದ್ ಅರೆನ ಸುರುತ ವರ್ಷೊಡು, ಪಕ್ಷ ನಿಯಮಿತವಾದ್ 5-6% ನಡುಟು ಮತದಾನ ಮಲ್ತ್ಂಡ್.

## ಉಲ್ಲೇಕೊಲು

ವರ್ಗೊ:ನಾರ್ವೆ